  Виталий Пронин пиналъёс син шоразы кельтэм эмъюмъёсты юо, бадӟымъёс тае чакласа ик уг вутто. Роспотребнадзорлэн Удмурт ёзэз ивортэмъя, та учыръёс пӧлысь 64,5 процентэз герӟаськемын 6 аресозь нылпиосын. Тужгес но ӵем пумиськись учыр — пиналъёс син шоразы кельтэм эмъюмъёсты юо, бадӟымъёс тае чакласа ик уг вутто. Яке анай-атайёссы, тазалыксэ юнматӥськом шуыса, укыр трос витаминъёс сётъяло. Яке тэшкылиос, номыре валатэк, химияя суретъёсты зынъяны-веръяны шедьто — вань учыръёс пӧлысь таиз 30 процентсэ басьтэ. Быдэ вуымтэос пӧлын кудӟытӥсь юонъёсын шугектон учыръёс 19 мында пусъемын: Ижын — 9 учыр (1 нылпиез утьыны ӧз луы ни), Воткаын — 3, Сарапулын но Пичи Пурга ёросын быдэн 2, Глазов городын — 1. Роспотребнадзорлэн Удмурт ёзэз шаерамы улӥсьёслы вазиське: син шорады возе нылпиостэс, чаклалэ, кызьы ортчыто соос ваньмон дырзэс. Тужгес но бадӟым саклык висъяно соослы гужем каникулъёс дыръя. Кудӟытӥсь юонъёс нылпилэн тазалыкезлы тужгес бадӟым кышкытлык кылдыто. Угось этанол мугоразы золгес пыӵа, бадӟымъёсын ӵошатыса, нылпиос 7-8 поллы ӝоггес юись луыны быгато. Юонлэсь эмъяны но соосты трослы шуггес. Елеан Никитина  